  Майя Бывальцева Удмуртиын эшшо тямыс адямилэсь выль коронавирус инфекциез шараязы. Со сярысь 14-тӥ оштолэзе ӵукна элькунлэн тӧроез Александр Бречалов мерлыко вотэсъёсын ивортӥз. Тямыс адями пӧлысь куатез – Ижкарысь 1 номеро кар эмъяськонниын кыллисьёс. Та дырлы элькунын коронавирусэн черлан 27 учыръёс лабораториосын зэматэмын. Куинь адями йӧназ ни, 24-ез стационарын эмъясько. Владимир Владимирович Путин толон пусйиз, матысь арняос возьматӥсь луозы. Коронавирус инфекци вӧлмонэз дугдытон понна ми ватсаса сюбегатон ужрадъёс кутыны кулэ Александр Бречалов, Удмуртилэн тӧроезВыль сюбегатон ужрадъёс пӧлын: - элькунысь ваньмаз каръёсын отын улӥсьтэм муртъёс понна пыронэз но потонэз сюбегатон. Со улэ уз шеде ужаны мынӥсьёс но нимысьтыз ёзэсъёс. Глазкарын сыӵе режим 17-тӥ оштолэзе кужымаз пыроз, мукет каръёсын - 20-тӥ оштолэзьысен; - 17-тӥ оштолэзьысен черкъёсы ветлыны уг яра (мечетьёсты 30-тӥ южтолэзе ворсазы); - Удмуртие Москваысь, Санкт-Петербургысь но Москва улосвылысь вуись адямиос 14 нунал ӵоже одно ик доразы пукыны кулэ. Со улосвылъёсысь лыктӥсьёслы Роспотребнадзорлэн ӟырдыт телефон линияз 8 800 555 49 43 номеръя жингыртоно. Озьы ик карантинъя куронъёсты палэнысь вуэм адямиосын ӵош улӥсьёс одно быдэсъяны кулэ . Тегъёс: Тазалык Ижкар Удмуртия коронавирус АлександрБречалов  